Cuneiform Tablet VS 26 108 (VAT 9250)
Cuneiform tablet, dated to the Old Assyrian Period (ca. 1950-1850 BC).
Genre: testimony
Transliteration:
a-šùr-re-ṣí ù PUZUR₄.IŠTAR me-er-ú na-áb-sú-en₆ a-na a-šùr-iš-tí-kál DUMU sú-kà-li-a iṣ-bu-tù-ni-a-tí-ma um-ma a-šùr-re-ṣí ú PUZUR₄.IŠTAR-ma a-na a-šùr-iš-tí-kál-ma KÙ.BABBAR ša šál-ma-a-šùr ša ma-lá a-bi₄-ni ni-iṣ-<big_gap>-ba-at KÙ.BABBAR a-na a-lim{ki} li-li-ik-ma i-na a-lim ú-lá a-šar a-bu-ni a-na li-mì-im ḫa-bu-lu li-il₅-qé-ú ú-lá a-šar šál-ma-a-šùr a li-mì-im ḫa-bu-lu li-il₅-qé-ú a-šùr-iš-tí-kál né-pì-ša-am ú-šé-ṣí-am-ma um-ma a-šùr-iš-tí-kál-ma a-na KÙ.BABBAR al-kà-a me-er-e šál-ma-a-šùr ru-a-nim-ma KÙ.BABBAR a-li ta-ma-ga-ra-ni pì-iq-da-ma a-na a-lim li-li-ik a-na a-wa-tim a-ni-a-tim kà-ru-um kà-ni-iš i-dí-in-ni-a-tí-ma IGI GÍR ša a-šùr ší-bu-tí-ni ni-dí-in IGI a-šùr-GAL DUMU lá-qé-pì-im IGI ú-zu-a DUMU li-pá-a